**ORIENTACIJSKA ZVEZA SLOVENIJE**

**KOMISIJA ZA KOLESARSKO ORIENTACIJO**

**ORIENTACIJA Z GORSKIMI KOLESI – PLAN 2015**

1. **LIGA**

Predlagam, da se liga v obliki, kot je bila izvedena v prejšnjih letih, ne organizira več.

Namesto tega bomo poskušali na obstoječih MTBO kartah organizirati čimveč manjših tekem in tako ponovno vzpostaviti infrastrukturo (organizatorje) za izvedbo Slovenske MTBO lige 2016.

V Slovenj Gradcu bo ponovno izvedeno tradicionalno dvodnevno tekmovanje SG MTBO (jubilejna 10. izvedba, ki je v 2014 odpadla).

1. **Državna prvenstva**

Predlagam, da se vseeno organizira vsaj **1 državno prvenstvo in sicer ŠPRINT MTBO 19. julija 2015** na Ravnah na Koroškem v okviru Black Hole Bike festa.

1. **Reprezentanca**

Prepričan sem, da brez oblikovane reprezentance in stika z mednarodnimi tekmovanji ne bo organizacijskega in tekmovalnega napredka v MTBO. V preteklih letih sta se izoblikovala 2 tekmovalca (Matej Pistor in iztok Vidovič), ki se redno udeležujeta mednarodnih tekem in tudi (predvsem Pistor) držita stik s tekmovalci iz Avstrije in Madžarske.   
Predlagam, da se formira (zaenkrat dvočlanska) reprezentanca, katero sem pripravljen voditi. Cilj le-te bi bil udeležba na Svetovnem prvenstvu na Češkem.   
Oblikovan je tudi že **program priprav**:

* Trening kamp v okviru orientacijskega tedna na Lošinju (februar)
* SGMTBO 2015 v Slovenj Gradcu (18. in 19. april)
* Trening kamp (vikend) v Beljaku (Faak am See)
* 5 dni MTBO na Češkem ( prvi teden julija)
* Svetovno prvenstvo (15. do 23. avgust 2015)

**Finančne zahteve:** jih nimamo. Vse štartnine je pripravljen pokriti OK SG. Prav tako nabavo reprezentančne opreme.

Edino, kar pričakujemo od OZS je uporaba manjšega kompleta Sportident za dva trening kampa (Lošinj v februarju in Villach v juniju).

**Menim, da bi na ta način lahko ponovno zagnali MTBO v Sloveniji in v letu 2016 ponovno resno pristopili k formiranju tekmovalnega sistema.**

Komisija za kolesarsko orientacijo

Grega Raj