**POROČILO O ŠOLSKIH TEKMOVANJIH**

**2014**

Najpomembnejše šolsko tekmovanje je **državno šolsko orientacijsko tekmovanje,** katerega izvedemo vedno **prvi teden v oktobru**. To je edino orientacijsko tekmovanje, katero poteka med delovnim tednom in je za udeležence **brezplačno**. Letos se je tekmovanja udeležilo **333** tekmovalcev iz **47** osnovnih in srednjih šol. Zaradi nepričakovane odpovedi tekmovanja v Mariboru, smo tekmovanje zadnji hip pripravili v Ljubljani pri **Gradu Kodeljevo** na karti **Golovec**. Pri tekmovanju je pomagalo **34** prostovoljcev iz številnih orientacijskih klubov. Pri prireditvenemu prostoru je Krešo Keresteš pripravil **TempO**, katerega se je udeležilo 15 otrok.

Tekmovanje je, kot rečeno, bilo izpeljano na delovni dan, saj bi bila drugače udeležba s strani šol (mentorjev in učiteljev), kateri se udeležijo samo tega tekmovanja, občutno nižja. Narejen je **seznam mentorjev** za hitrejše obveščanje, marsikdo najde podatke o tekmovanju na spletni strani **šolska orientacijska tekmovanja** – sot.si.

V tem letu smo **kategorije** (C, D) prilagodili svetovnemu šolskemu tekmovanju.

Letošnje tekmovanje je bilo izborno za svetovno šolsko tekmovanje v Turčiji, katero bo med 18. in 24. aprilom 2015 v **Turčiji**. Prijavljenih je 40 udeležencev.

**Stroške** za izvedbo DP je pokril **Zavod Planica** v višini 546,60 EUR 30. decembra 2014 kar je presenetljivo hitro. Na seji OZS smo temu tekmovanju namenili po potrebi še do 500 EUR.

To je edino tekmovanje na katero pride toliko šolske mladine. Vprašanje je, kako jih bomo znali navdušiti nad tekom, da se nam kateri izmed njih pridruži tudi v bodoče na kakšni drugi tekmi.

Dosedanji **področni tekmovanji** vzhod in zahod letos nismo razpisali. Nekaj let smo jih izvedli ob sobotah v sklopu drugih tekmovanj. Pravega učinka ni bilo.

Letos smo prvič ob minimalni startnini (5 EUR) izvedli tudi **Pokal Slovenije,** 61 udeležencev. Potekalo je v petek popoldne. Udeležilo se ga je tudi več deset otrok, katerih sicer na tekmovanjih ne srečujemo. Čas bo pokazal, ali ga bodo mentorji in učitelji sprejeli za svojega.

Hkrati smo ta dan na karti **Kodeljevo** izvedli tudi **PROMOCIJSKI TEK** za prvošolce. Prišlo je 95 otrok. Participacija je znašala 1 EUR za karto in sok.

V letu 2014 so bila izvedena tudi številna **druga šolska tekmovanja** na lokalni ravni, številni **športni dnevi** orientacijskega teka na razredni in predmetni stopnji. Do sedaj nikoli nismo zbirali teh podatkov zagotovo pa bi bil zbirnik le-teh zanimiv.

PLAN 2015

* petek popoldne, 10. april, karta Tivoli – mobilna orientacija (? – če bomo pokrili stroške s sponzorji, drugače je ne bomo izvedli);
* petek popoldne, 5. junij, karta Tivoli – Pokal Slovenije in PROMOCIJSKI TEK v okviru Slovenia in 3 days;
* četrtek, 1. oktober, karta Tolmin – državno prvenstvo v orientacijskem teku.

Zapisal: Aleš Ferenc