Letno poročilo 2014

# Predstavitev

Orientacijska zveza Slovenije, ki je bila ustanovljena leta 1990, je nacionalna panožna športna zveza oz. zveza društev, v katero je bilo v letu 2014 včlanjenih 15 delujočih orientacijskih klubov in drugih društev:

1. OK Polaris, Ljubljana,
2. OK Azimut, Idrija-Cerkno,
3. Škofjeloški OK, Škofja Loka,
4. OK Slovenj Gradec, Slovenj Gradec,
5. OK Brežice, Brežice,
6. OK Tivoli, Ljubljana,
7. OK Slovenske Konjice, Slovenske Konjice,
8. OK Perkmandeljc, Trbovlje,
9. OK Trzin, Trzin,
10. RJZ Velenje, Velenje,
11. PD Ajdovščina, Ajdovščina,
12. OK Komenda, Komenda,
13. ŠTD Pohorc, Slovenj Gradec,
14. Mariborski orientacijski klub, Maribor
15. Kamniški OK, Kamnik

Orientacijska zveza Slovenije ima status društva, ki deluje v javnem interesu.

Namen in cilji OZS so:

* prizadevati si za množičnost in popularizacijo orientacijskega teka med občani, predvsem med mladino in jih na podlagi njihove prostovoljne odločitve pritegniti v članstvo,
* skrbeti za kvaliteto vrhunskih tekmovalcev ter si prizadevati za dvig kvalitete v klubih,
* vzgajati svoje člane v duhu fair playa,
* povezovati interese klubov in drugih društev.

Predstavitev organov in vodstva zveze:

Najvišji organ zveza je občni zbor, ki ga sestavljajo predstavniki včlanjenih klubov, in se sestaja praviloma enkrat letno. Izvršilni organ je izvršni odbor, ki je v letu 2014 deloval v sestavi:

1. predsednik: Klemen Kenda (OK Azimut)
2. podpredsednik: Dušan Petrovič (OK Polaris)
3. tajnik: Ana Plavčak (Škofjeloški OK)
4. blagajnik: Vlado Sedej (OK Azimut)
5. član: Andrej Borštnik (OK Tivoli)
6. član: Daniel Lebar (OK Slovenske Konjice)
7. član: Aleš Ferenc (OK Tivoli)
8. član: Grega Raj (OK Slovenj Gradec)
9. član: Krešimir Keresteš (OK Trzin)
10. član: Andraž Hribar (OK Brežice)
11. član: Mojca Flerin (Kamniški OK)
12. član: Boris Bauman (Mariborski OK)
13. član: Jernej Zorman (OK Komenda)

Za izvajanje programov na posameznih področjih skrbijo številne komisije ali posebej zadolženi posamezniki.

Kratek pregled dejavnosti

OZS uresničuje svoje cilje z naslednjimi nalogami:

* z organizacijo tekmovanj ter sodelovanjem svojih članov na tekmovanjih in prireditvah,
* z organizacijo tečajev in drugih vzgojnih oblik dela, kakor tudi s sodelovanjem svojih članov na tečajih in usposabljanjih, ki jih prirejajo druge organizacije,
* s širjenjem in popularizacijo orientacijskega teka preko sredstev javnega obveščanja,
* z izdajanjem strokovne orientacijske literature in orientacijskih kart v skladu z veljavnimi predpisi s tega področja,
* s povezovanjem z drugimi sorodnimi društvi in organizacijami v Sloveniji in tujini,
* z zagotavljanjem finančnih in materialnih pogojev za razvoj orientacijskega teka.

# Poročilo o izvedbi programov v letu 2014

Orientacijska zveza Slovenije je v letu 2014 uresničila večino zastavljenega programa dela.

V okviru tega so bile osnovne aktivnosti naslednje:

## Splošno delo zveze

* redni občni zbor v začetku januarja,
* 4 redne in 4 korespondenčne seje izvršnega odbora,
* informiranje preko elektronske pošte, tudi treh obveščevalnih list,
* izpeljana prva slavnostna prireditev »Orientacist leta«, na kateri so bila podeljena priznanja in pohvale OZS za leto 2013,
* članstvo v Mednarodni orientacijski zvezi (IOF) in Olimpijskem komiteju Slovenije (OKS-ZŠZ),
* urejeno finančno poslovanje zveze, pomoč klubom na tem področju, pridobivanje sredstev iz državnega proračuna, od Fundacije za šport, sponzorjev,
* sodelovanje z nacionalnimi orientacijskimi zvezami in klubi iz sosednjih držav,
* spodbujanje in vzpostavljanje pogojev za delo z mladimi,
* spodbujanje rasti članstva in ustanavljanja novih klubov (1 nov kandidat za klub, ohranitev števila registriranih članov, povečano število mladincev).

## Tekmovalni sistem

* Slovenska orientacijska liga (9 tekem) v orientacijskem teku in državna prvenstva: štafete, šprint, srednje proge, dolge proge, mešane šprint štafete,
* državno prvenstvo osnovnih in srednjih šol v orientacijskem teku,
* državno študentsko prvenstvo in prvenstvo Univerze v Ljubljani za študente in zaposlene v orientacijskem teku,
* Zimska orientacijska liga,
* Orientacijska liga Primorske,
* slovenska liga in SLO-CRO-ITA liga v precizni orientaciji ter državni prvenstvi v PreO in TempO,
* slovenska liga ter državno prvenstvo v smučarski orientaciji,
* slovenski orientacijski maraton (SOM).

## Vzgoja in izobraževanje

* izvedba licenčnega seminarja za vaditelje in trenerje 1 OT v sodelovanju z OKS Olimp, d. o. o. (vabljeni vrhunski tuji predavatelji),
* ureditev licenc vaditeljem in trenerjem v skladu z licenčnim pravilnikom,
* zaključek izdelave karte za OT Golovec za potrebe Fakultete za šport,
* tečejo šole orientacije na več osnovnih šolah in eni srednji šoli.

## Kartografija

* Urejena baza kart za orientacijo na spletnih straneh,
* prispevek na konferenci »19th Conference of the Groupe des Cartothécaires«, Ljubljana, Slovenia, 22. - 24. 5. 2014, na temo urejanja arhivov kart v sodelovanju s Fakulteto za gradbeništvo in geodezijo v Ljubljani,
* objava znanstvenega prispevka o samodejni izdelavi kart v Scientific Journal of Orineteering,
* več kot 14 novih ali prenovljenih kart za orientacijski tek v skupni površini cca. 27km2.

## Reprezentance

V letu 2014 so reprezentance postavile kar nekaj zgodovinskih mejnikov. Prva opazka je namenjena krepkemu povečanju kandidatov za reprezentanco, pri čemer je bilo potrebno po dolgem času prvič razmišljati tudi o dejanskem selekcioniranju tekmovalcev. Druga opazka je namenjena članski reprezentanci, kjer nikakor ne moremo več govoriti o dominanci nekaj posameznikov v reprezentanci. Napredek je predvsem posledica povečanja kvalitete in količine dela ter potrditve naših usmeritev (predvsem na podlagi izobraževanj v preteklem obdobju). Med mladinci je zelo močna ekipa v kategoriji M20, ki v prihajajočih letih napoveduje še dodatno poživitev znotraj članske reprezentance.

V nadaljevanju je nanizanih nekaj večjih uspehov naših reprezentatov. Izboljšanih je bilo kar nekaj najboljših slovenskih uvrstitev v zgodovini OT. Samozavest reprezentance se krepi postopoma in tako rastejo tudi uspehi.

Čeprav bosta izbrisana iz letnih pregledov, pa je potrebno omeniti še 2 zanimiva uspeha naših tekmovalcev, ki sta dala signal, da smo v Sloveniji sposobni tudi kosanja s svetovno elito. Peter Tušar je na Evropskem prvenstvu za mlajše mladinske na prvi predaji na kontrolo za gledalce prišel kot prvi, Mojca Flerin na vojaškem prvenstvu pa je s prvo predajo opravila kot 3. Čeprav neuradna, sta to dosežka, ki sta udeležencem teh prvenstev Slovenijo prikazala v drugačni luči.

### Članska reprezentanca v OT

**WOC (Svetovno prvenstvo v OT)**

* 56./84 – Andraž Hribar – najboljši SLO rezultat (long)
* 68./83 – Jaka Piltaver – najboljši (edini) SLO rezultat (middle)
* 61./70 – Mojca Flerin – najboljši (edini) SLO rezultat (middle)

**WUOC (Svetovno univerzitetno prvenstvo v OT)**

* 46./97 – Ajda Flašker (middle) – najboljši SLO rezultat (middle) – prva polovica
* 45./87 – Ajda Flašker (long) – najboljši SLO rezultat (long)

**CISM WMOC (Svetovno vojaško prvenstvo v OT)**

* 16./80 – Mojca Flerin (middle) – najboljši SLO rezultat (middle)
* 14./80 – Mojca Flerin (long) – najboljši SLO rezultat doslej
* 38./180 – David Rihtarič (long) – najboljši moški SLO rezultat doslej

**AA (Pokal Alpe Adria)**

* Pokal Alpe Adria v Italiji (skupno 3. mesto)
* 3./21 – Ana Pribaković Borštnik (W35) – long
* 3./20 – Aljaž Pavšič (M18) – long
* 3./29 – Mojca Flerin (W21) – middle
* 1./20 – Ana Pribaković Borštnik (W35) – middle

**SEEOC (Prvenstvo južne in jugo-vzhodne Evrope v OT)**

* 8./39 – Nejc Zorman (long) – M21E

**WRE (Tekme svetovne jakostne lestvice)**

* Najboljše točke:
  + long/middle: 966 točk – David Rihtarič – CISM WMOC long
  + sprint: 995 točk – Andraž Hribar – WOC kvalifikacije
  + long/middle: 894 točk – Mojca Flerin – CISM WMOC middle
  + sprint: 866 točk – Ajda Flašker – AA sprint Conegliano
* Zmage:
  + Mojca Flerin – Slovenia in 3 days (middle)

### Mladinska reprezentanca v OT

**Priprave in udeležbe na večjih tekmovanjih:**

* Priprave: izpeljanih 5 trening kampov, 4 testiranja in večje število posameznih treningov,
* JWOC- evropsko mladinsko prvenstvo julija v Bolgariji,
* EYOC - evropsko prvenstvo za mlajše mladince junija v Makedoniji
* SEEOC – prvenstvo južne in JV Evrope avgusta v Srbiji

**EYOC:**

* 49./105 – Blaž Petrovič (M18) – prva polovica (long)
* 32./95 – Nuša Jeram (W18) – najboljša slovenska uvrstitev (W18, long)
* 43./109 – Peter Tušar (M18) – prva polovica (sprint)
* 13./28 – Peter Tušar, Blaž Petrovič, Žan Luka Šumerčki (relay) – daleč najboljša slovenska uvrstitev v štafetah na EYOC
* 1./29 (na kontroli za gledalce na 1. predaji) – Peter Tušar (relay)

**JWOC:**

* 73./162 – Peter Tušar – prva polovica (long)

### Reprezentanca v precizni orientaciji

* Priprave čez celo leto v raznih predelih Slovenije,

Uspehi:

* 5. mesto Mateja Keresteš - 12. tekma Evropskega pokala
* 6. mesto Krešo Keresteš - 11. tekma Evropskega pokala
* 8. mesto Krešo Keresteš - Svetovno prvenstvo, PreO
* 17. mesto Emil Kacin - 11. tekma Evropskega pokala
* 18. mesto Krešo Keresteš - Svetovno prvenstvo, TempO

## Oprema

* Vzdrževanje in posodabljanje sistema SportIdent

## Propaganda

* ažurno urejanje in razvijanje domače strani OZS: <http://www.orientacijska-zveza.si/>
* izdelava brošur za promocijo OT in distribucija predvsem med mladimi (1000 kom)


# Računovodski izkazi za leto 2014 s pojasnili

Računovodski izkazi za leto 2015 s pojasnili so predstavljeni v posebnem dokumentu. Skupni obseg poslovanja je ostal na približno enaki ravni kot v letu 2013, pri čemer je potrebno izpostaviti, da na soda leta nimamo opravka z odpravo na svetovno šolsko prvenstvo, kar bi efektivno pomenilo, da se je obseg poslovanja povečal.

Velja izpostaviti naslednje:

* dotacija Ministrstva za izobraževanje znanost in šport v skupni višini 9.719 EUR je bila 4,5-krat vija kot pretekla leta,
* prvič smo prejeli dotacijo 409 EUR preko (avstrijske) Štajerske zveze za OT za podporo pri udeležbi mlajših mladincev na trening kampu »Alpe Adria«,
* sodelovali smo v pripravi več EU projektov (z okoliškimi orientacijskimi zvezami); uspešno je bila prijava le na en projekt mladinske izmenjave, smo pa vzpostavili dobro mrežo partnerjev, kar pomeni več prijav tudi v bodoče,
* kljub temu, da Fundacija za šport ni podprla programa razvoja orientacijskega teka za mlade, smo projekt izpeljali z lastnimi sredstvi in podprli večje število šol orientacije.

Ljubljana, 6. januar 2015.

Klemen Kenda,

predsednik IO OZS